Odense Adresse-Contoirs Efterretninger, 1845-12-03
Udlandet. Norge, Toldintraaderne have i October beløbet sig til 383,555 Spec. (ifjor ikkun til 339,000 Spec.).(Slutningen af Pastor Schrenders Brev fra Sydafrica; see sidste Torsdagsavis!) "Formodentlig har Man nu ogsaa i Norge hørt noget om Wahlbergs meget heldigen udførte naturhistoriske Syssel her paa disse Kanter, og Man vil saaledes tillige faae bedre Oplysning fra den Kilde, end jeg nogensinde vilde kunne give om Naturriget hersteds. Dog af og til tager jeg alligevel et Blad eller en Blomst i Haanden og vender lidt paa den, for muligen at kunne see, hvorledes det forholder sig med dens Støvveie, dens Støvdragere og andre slige Smaating. Ogsaa have vi stundom fat paa de Slanger, der komme i vor Vei, og undersøge deres Giftredskaber, og paa en Slange, hvis Middelstørrelse skal være 3 til 4 Fod, med graalige Flækker over hele Kroppen, ibululu kaldet, fandt vi i den venstre Overkjæbe to ganske tydeligt adskilte Gifttænder, der i Størrelse vare lige med den eneste paa høire Side. Men naturhistoriske Excursioner ere i det Mindste her i Egnen i høi Grad gjorte besværlige ved en talløs Mængde Jnsecter, kaldte Græsluus eller Græsfleet, af Størrelse fra et lidet Sandskorn til en Ærts Storcirkel. Dette utrolig besværlige Smaakryb huser millionviis i Græsset, saa Man stundom ved at gaae omkring paa Marken kan blive complet dækket med dem fra nederst til øverst, og ved sit Bid kunne de saaledes forgifte Blodsystemet, at Dr. Adams har havt under sin Cuur flere høist farlige Tilfælde af Udbrud over Legemet efter saadanne Bid. Dog ere de ikke alle Aar lige talrige." De første Dage i Marts havde de Besøg af to Løver, paa hvilke der blev gjort Jagt, som i det Mindste havde den Følge, at de drog bort fra Egnen, i hvilken et saadant Besøg eibeller i langsommelige Tider var blevet aflagt. Nylig havde Schrender og hans Ledsager en farlig Gjæst mellem deres Senge: en 3 a 4 Fod lang meget giftig Slange, som de dog fik Livet af og dens Giftredskaber undersøgt. - "Det er nu min Agt - melder S. at begynde min Omvandren ved at reise nordefter mod Zululandet i No. for PortNatal=Colonien; Reisen vil komme til at gaae langsomt, da jeg agter at benytte enhver gunstig Leilighed til at blive fortrolig med Folkets Charakteer og Tungemaal. Jeg vil saaledes neppe før en Maaned efter min Afreise herfra naae Grændsefloden mellem Colonien og Zululandet, Utugela kaldet, og henimod 1 1/2 Maaned vil mindst medgaae inden vi naae Kong Umpandes Bopæl omtrent 40 til 50 Miil herfra. Hvis Umpande tillader mig at forblive inden hans Enemærker, vil jeg, saafremt det til Fordeel for mit Ærinde lader sig gjøre, søge at opholde mig i hans umiddelbare Nærhed, for paa den Maade, om muligt, at forebygge alle Misforstaaelser, der kunde være Missionen til Skade; thi en af Hoved misforstaaelserne imellem ham og Missionair Grout var, at han beskyldte denne for at drage hans Folk fra ham, da G. boede noget afsides, og Flere begyndte at flokke sig om Stationen. Skulde derimod Umpande nægte mig Ophold i sit Land, da faaer jeg senere beraade mig med Gud, hvor jeg skal hen. Jmidlertid har jeg i Haabet truffet de fornødne Forholdsregler for Communicationen mellem Port Natal og mit vordende Opholdsted."